Rozdiel je v spôsobe tvorby a šírenia tepla. Sklokeramické varné dosky majú pod vrstvou tvrdeného skla ukryté vykurovacie špirály, indukčné ukrývajú pod povrchom silné elektromagnety. Špirály sklokeramickej varnej dosky sa rozohrejú, teplo odovzdajú keramickému povrchu a ten ohrieva hrnce. Elektromagnety indukčných varných dosiek odovzdávajú teplo priamo riadu s feromagnetickými vlastnosťami. Plocha okolo hrnca sa nezohrieva.\r